Daniel Martin

Daniel "Dan" Martin (s. 20. elokuuta 1986 Birmingham, Yhdistynyt kuningaskunta) on englantilaissyntyinen maantiepyöräilijä, joka on edustanut Irlantia vuoden 2006 alusta. Hän on Stephen Rochen sisarenpoika ja Nicolas Rochen serkku ja hänen isänsä Neil Martin on entinen brittiläinen ammattipyöräilijä. Martin aloitti harjoittelijana Slipstream-tallissa syksyllä 2007 ja siirtyi seuraavana vuonna ammattilaiseksi. Hän edusti samaa joukkuetta, nimeltään tuolloin Cannondale-Garmin, vuoteen 2015 saakka. Kausilla 2016–2017 hän kilpaili Etixx-Quick Step / Quick-Step Floors -tallissa, vuosina 2018–2019 UAE Team Emiratesissa ja viimeisillä ammattilaiskausillaan 2020–2021 Israel Start-Up Nation -tallissa. Martin sijoittui vuonna 2009 toiseksi Katalonian ympäriajossa 15 sekuntia Alejandro Valverdelle hävinneenä. Vuonna 2010 hän voitti Puolan ympäriajon kahdeksan sekunnin erolla Grega Boleen. Espanjan ympäriajossa 2011 Martin voitti yhdeksännen etapin ja oli neljännellä etapilla kolmas. Saman vuoden Lombardian ympäriajossa hän sijoittui toiseksi kahdeksan sekuntia Oliver Zauggille hävinneenä Martin voitti 2013 Katalonian ympäriajon 17 sekunnin erolla Joaquim Rodrígueziin. Hän voitti samana keväänä myös Liège–Bastogne–Liège-klassikon karattuaan irtiottoa yrittäneeltä Joaquim Rodríguezilta noin 400 metriä ennen maalia. Ranskan ympäriajossa 2013 hän voitti Pyreneillä ajetun yhdeksännen etapin kukistettuan loppukirissä irtiottokumppaninsa Jakob Fuglsangin. Vuonna 2014 hän kaatui Liège–Bastogne–Liègen viimeisessä kaarteessa ollessaan kakkossijalla. Myöhemmin samana vuonna hän voitti Lombardian ympäriajon iskettyään irti kärkiryhmästä viimeisellä kilometrillä. Vuonna 2017 hän sijoittui Alejandro Valverden jälkeen toiseksi sekä La Flèche Wallonnessa että Liège–Bastogne–Liègessä. Hän voitti kuudennen etapin Ranskan ympäriajossa 2018 ja kolmannen etapin Espanjan ympäriajossa 2020.. == Saavutuksia == Lähde: Cycling Archives ;2006 :Giro della Valle d'Aosta, 6. etapin (aika-ajo) voitto ;2007 :Giro della Valle d'Aosta, 2. etapin voitto ;2008 :Route du Sud, kokonaiskilpailun voitto :Maantieajon Irlannin-mestaruus ;2009 :Katalonian ympäriajo, kokonaiskilpailussa toinen :Lombardian ympäriajo, kahdeksas ;2010 :Puolan ympäriajo, kokonaiskilpailun ja 5. etapin voitto :Tre Valli Varesine, voitto :Giro dell'Emilia, toinen :Japan Cup, voitto ;2011 :Katalonian ympäriajo, kokonaiskilpailussa toinen :Giro della Toscana, voitto :Puolan ympäriajo, kokonaiskilpailussa toinen, 6. etapin voitto :Espanjan ympäriajo, kokonaiskilpailussa 13:s, 9. etapin voitto, 4. etapilla kolmas :Lombardian ympäriajo, toinen ;2012 :Katalonian ympäriajo, kokonaiskilpailussa neljäs :La Flèche Wallonne, kuudes :Liège–Bastogne–Liège, viides :Pekingin ympäriajo, mäkikirikilpailun voitto ;2013 :Katalonian ympäriajo, kokonaiskilpailun ja 4. etapin voitto :La Flèche Wallonne, neljäs :Liège–Bastogne–Liège, voitto :Ranskan ympäriajo, 9. etapin voitto :Lombardian ympäriajo, neljäs :Pekingin ympäriajo, kokonaiskilpailussa toinen ;2014 :La Flèche Wallonne, toinen :Espanjan ympäriajo, kokonaiskilpailussa seitsemäs, 3. etapilla toinen :Lombardian ympäriajo, voitto :Pekingin ympäriajo, kokonaiskilpailussa toinen, 4. etapin voitto ;2015 :Ranskan ympäriajo, 8. ja 11. etapilla toinen :Espanjan ympäriajo, 6. etapilla toinen ;2016 :Volta a la Comunitat Valenciana, 2. etapin voitto :Katalonian ympäriajo, kokonaiskilpailussa kolmas, 3. etapin voitto :La Flèche Wallonne, kolmas :Critérium du Dauphiné, kokonaiskilpailussa kolmas :Ranskan ympäriajo, kokonaiskilpailussa yhdeksäs, 8. etapilla toinen :Olympialaiset, maantiejossa 13:s ;2017 :Volta ao Algarve, 2. etapin voitto :Pariisi–Nizza-ajo, kokonaiskilpailussa kolmas :Katalonian ympäriajo, kokonaiskilpailussa kuudes :La Flèche Wallonne, toinen :Liège–Bastogne–Liège, toinen :Critérium du Dauphiné, kokonaiskilpailussa kolmas :Ranskan ympäriajo, kokonaiskilpailussa kuudes, 5. etapilla toinen, 3. etapilla kolmas ;2018 :Critérium du Dauphiné, kokonaiskilpailussa neljäs, 5. etapin voitto :Ranskan ympäriajo, kokonaiskilpailussa kahdeksas, 6. etapin voitto, 17. etapilla toinen, kilpailun yritteliäimmän ajajan palkinto ;2019 :Baskimaan ympäriajo, kokonaiskilpailussa toinen :Ranskan ympäriajo, kokonaiskilpailussa 18:s ;2020 :La Flèche Wallonne, viides :Espanjan ympäriajo, kokonaiskilpailussa neljäs, pistekilpailussa kolmas, 3. etapin voitto, 1., 2. ja 8. etapilla kolmas ;2021 :Italian ympäriajo, kokonaiskilpailussa kymmenes, 17. etapin voitto, 6. etapilla kolmas == Lähteet == == Aiheesta muualla == *Virallinen sivusto Luokka:Irlantilaiset maantiepyöräilijät Luokka:Vuonna 1986 syntyneet Luokka:Elävät henkilöt